Komission asetus (ETY) N:o 3601/90, annettu 13 päivänä joulukuuta 1990, varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta annetun asetuksen (ETY) N:o 626/85 muuttamisesta



Virallinen lehti nro L 350 , 14/12/1990 s. 0054 - 0055

Suomenk. erityispainos Alue 3 Nide 35 s. 0254

Ruotsink. erityispainos Alue 3 Nide 35 s. 0254



KOMISSION ASETUS (ETY) N:o 3601/90, annettu 13 päivänä joulukuuta 1990, varastointielinten jalostamattomien kuivattujen viinirypäleiden ja kuivattujen viikunoiden ostamisesta, myymisestä ja varastoimisesta annetun asetuksen (ETY) N:o 626/85 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 2201/90(2), ja erityisesti sen 8 artiklan 7 kohdan ja 20 artiklan, sekä katsoo, että hedelmä- ja vihannesjalostealan tuotantotukijärjestelmän yleisten sääntöjen vahvistamisesta 7 päivänä toukokuuta 1990 annetun neuvoston asetuksen (ETY) N:o 1206/90(3), sellaisena kuin se on muutettuna asetuksella (ETY) 2202/90(4), 6 artiklassa määritellään varastointielinten hyväksymisen edellytykset; sen mukaisesti olisi mukautettava komission asetuksessa (ETY) N:o 626/85(5), sellaisena kuin se on viimeksi muutettuna asetuksella (ETY) N:o 862/90(6), säädetyt tätä asiaa koskevat säännökset; olisi myös paremmin tarkennettava edellytyksiä, joiden mukaisesti fyysisten varastonmäärityksien toteuttamiseen liittyvät toimenpiteet on toteutettava, sekä harvennettava tiettyjen komissiolle toimitettavien ilmoitusten toimittamistiheyttä, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 626/85 seuraavasti: 1) Korvataan 1 artikla seuraavasti: "1 artikla Asetuksen (ETY) N:o 426/86 8 artiklan soveltamiseksi, jäsenvaltioiden on hyväksyttävä varastointielimet: a) joilla on oltava käytössään hygienialtaan soveltuvat ja vähimmäiskapasiteetiltaan sellaiset varastointitilat ja -laitteet, joilla taataan ostettujen tuotteiden moitteeton säilyminen; ja b) jotka sitoutuvat kirjallisesti noudattamaan yhteisön tai varastointielinten kansallisten viranomaisten antamia varastointielinten toimintaa koskevia säännöksiä. Tällä sitoutumisella tarkoitetaan erityisesti sitä, että varastointielimet noudattavat velvollisuutta varastoida erikseen erillisiin tiloihin asetuksen (ETY) N:o 426/86 8 artiklan mukaisesti ostetut tuotteet sekä pitää näistä tuotteista erillistä kirjaa. Hyväksyminen on peruutettava, jos a alakohdassa tarkoitettuja edellytyksiä ei enää täytetä tai jos varastointielin ei täytä b alakohdassa tarkoitettua sitoumusta. Jäsenvaltioiden on vahvistettava a alakohdassa tarkoitettu varastoinnin vähimmäiskapasiteetti ja hygieniaa koskevat vähimmäisedellytykset sekä edellytykset varastointielinten hyväksymiselle, erityisesti varastointiolosuhteita, varastoitujen tuotteiden käsittelyä ja teknisiä laitteita koskevat vaatimukset." 2) Korvataan 2 artiklan 1 kohta seuraavasti: "1. Varastointielinten on ostettava asetuksen (ETY) N:o 426/86 8 artiklan 1 ja 2 kohdan mukaisesti: - jokaisena vuonna 1 päivästä toukokuuta 30 päivään kesäkuuta näille tarjotut jalostamattomat kuivatut viikunat, - jokaisena vuonna 1 päivästä heinäkuuta 30 päivään elokuuta näille tarjotut jalostamattomat kuivatut viinirypäleet korinttien osalta 68 000 tonnin enimmäismäärään asti ja sultanarusinoiden osalta 93 000 tonnin enimmäismäärään asti; markkinointivuodesta 1994/1995 ostettujen sultanarusinoiden ja korinttien yhteismäärä ei saa olla suurempi kuin 27 370 tonnia." 3) Korvataan 3 artiklan 3 ja 4 kohta seuraavasti: "3. Korinttien ja sultanarusinoiden osalta sopimukseen on liitettävä asetuksen (ETY) N:o 426/86 3 artiklan 2 kohdassa tarkoitettu kirjallinen sitoumus. Jos myyjä ei ole näiden viinirypäleiden tuottaja, sitoumus voidaan kuitenkin korvata myyjän ilmoituksella siitä, että myyjä on ostanut kyseiset viinirypäleet nimetyiltä tuottajilta ja että myyjällä on hallussaan mainittujen tuottajien antamat sitoumukset. Todisteet ilmoitusten paikkansapitävyydestä on hyväksytettävä toimivaltaisilla viranomaisilla. 4 Jos varastointielin on myös myyjä, 1 kohdassa tarkoitettua sopimusta on pidettävä tehtynä, kun on laadittu asiakirja, josta käy ilmi mainitussa kohdassa tarkoitetut tiedot, lukuun ottamatta e alakohdassa tarkoitettuja tietoja. Tällaisissa tapauksissa ostohintana on pidettävä 2 artiklan 3 kohdassa tarkoitettua vähimmäishintaa. Näihin kuivattujen viinirypäleiden määriin on liitettävä kyseisten toimielinten ilmoitus, jossa vahvistetaan, että näitä viinirypäleitä ei ole mahdollista saattaa markkinoille. Tuotteiden tosiasiallisen punnituksen ja laadun tarkastamisen on tapahduttava toimivaltaisten viranomaisten tätä tehtävää varten valtuuttamien tarkastajien läsnä ollessa. Näiden toimenpiteiden tulokset on merkittävä säädettyyn kirjanpitoon." 4) Korvataan 7 artiklan 2 kohdan c alakohta seuraavasti: "c) ilmoitettava haettava määrä ja vahvistettu hinta; haettava määrä ei saa olla suurempi kuin käytettävissä oleva määrä." 5) Korvataan 8 artiklan 2 kohdan toinen alakohta seuraavasti: "Jos samana päivänä jätetyissä hakemuksissa ilmoitetut määrät yhteen laskettuna ylittävät käytettävissä olevan määrän, varastointielimen on jaettava käytettävissä oleva määrä suhteessa hakemuksissa ilmoitettuihin määriin." 6) Korvataan 15 artikla seuraavasti: "15 artikla Ottaen huomioon saadut tarjoukset kyseisten tuotteiden vähimmäismyyntihinnat on vahvistettava tai on päätettävä olla jatkamatta tarjouskilpailua. Vähimmäismyyntihinnan vahvistava päätös on annettava välittömästi tiedoksi asianomaiselle jäsenvaltiolle." 7) Korvataan 21 artiklan 2 kohdan b alakohta seuraavasti: "b) jos ostaja on maksanut ostohinnan, siirtänyt tavaran tosiasiallisesti pois varastosta ja jos vakuus, joka on vaadittu sen takaamiseksi, että tuotteet tulevat säädettyyn käyttötarkoituksen tai määräpaikkaan, on annettu komission asetuksen (ETY) N:o 569/88(*) 9 artiklan mukaisesti. (*) EYVL N:o L 55, 1.3.1988, s. 1" 8) Korvataan 26 artiklan 2 kohta seuraavasti: "2. Varastointielinten on tehtävä ensimmäinen fyysinen määritys varastossa olevista tuotteista sen vuoden helmikuun viimeisenä päivänä, joka seuraa sitä kalenterivuotta, jona tuotteet on ostettu. Seuraavat fyysiset varastonmääritykset on tehtävä vuosittain 31 päivänä elokuuta. Fyysisten varastonmääritysten aikana laadun ja määrän tarkastaminen voidaan rajoittaa sellaisten edustavien näytteiden ottoon, jotka ovat vähintään 10 prosenttia tuotteista ja valittu varastossa olevista erilaisista pakkauksista." 9) Korvataan 29 artiklan d alakohta seuraavasti: "d) seuraavan kuukauden 10 päivään mennessä kunkin kuukauden aikana ennakolta määrätyin hinnoin myytyjen tuotteiden määrät." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä joulukuuta 1990. Komission puolesta Ray MAC SHARRY Komission jäsen (1) EYVL N:o L 49, 27.2.1986, s. 1 (2) EYVL N:o L 201, 31.7.1990, s. 1 (3) EYVL N:o L 119, 11.5.1990, s. 74 (4) EYVL N:o L 201, 31.7.1990, s. 4 (5) EYVL N:o L 72, 13.3.1985, s. 7 (6) EYVL N:o L 90, 5.4.1990, s. 12